Beat It

Το **Beat It** είναι τραγούδι που γράφτηκε από τον Μάικλ Τζάκσον, με παραγωγό τον Κουίνσι Τζόουνς και συμπαραγωγό τον Τζάκσον. Είναι το τρίτο single από το έκτο σόλο άλμπουμ του καλλιτέχνη, *[[Thriller (άλμπουμ)|Thriller]]* (1982). Κυκλοφόρησε στις 14 Φεβρουαρίου 1983 ακολουθώντας την επιτυχία των προηγούμενων singles του άλμπουμ, *[[The Girl Is Mine]]* και *[[Billie Jean]]*. Το τραγούδι προωθήθηκε με μια ταινία μικρού μήκους στην οποία ο Τζάκσον ενώνει δύο συμμορίες μέσω της δύναμης του χορού. Για τις ανάγκες του τραγουδιού, ο κιθαρίστας Έντι Βαν Χέηλεν εκτέλεσε solo κιθάρας, αλλά η δισκογραφική του εταιρεία τού απαγόρευσε να συμμετέχει στο μουσικό βίντεο. Ο Έντι Βαν Χάλεν εμφανίστηκε στη σκηνή με τον Τζάκσον κατά την περιοδεία των αδερφών Τζάκσον, *[[Victory Tour (περιοδεία, Τζάκσον 5)|Victory Tour]]*.

Σημειώνοντας εμπορική επιτυχία, το *Beat It* βραβεύτηκε με 2 Γκράμι και 2 American Music Awards, ενώ συμπεριλήφθηκε στο *Music Video Producers Hall of Fame*. Μαζί με το μουσικό βίντεο του τραγουδιού συνέβαλε στο να γίνει το *Thriller* το πρώτο σε πωλήσεις άλμπουμ όλων των εποχών. Το single έγινε πλατινένιο το 1989. Το περιοδικό Rolling Stone τοποθέτησε το  *Beat It* στην 337η θέση στον κατάλογο με τα 500 σημαντικότερα τραγούδια όλων των εποχών, καθώς και στην 81η θέση στον κατάλογο των 100 καλύτερων τραγουδιών κιθάρας.

Στο διάστημα μετά την κυκλοφορία του, το *Beat It* έχει διασκευαστεί από αρκετούς καλλιτέχνες, όπως το ροκ συγκρότημα Fall Out Boy, το χιπ χοπ συγκρότημα The Black Eyed Peas με φωνητικά της Fergie, και τον "Weird Al" Yankovic (ο τελευταίος σε εκτέλεση-παρωδία). Το τραγούδι χρησιμοποιήθηκε σε εκστρατεία κατά της οδήγησης υπό την επήρεια μέθης από την Εθνική Επιτροπή Ασφάλειας των ΗΠΑ.

## Παραγωγή και μουσική

Το *Beat It* γράφτηκε από τον Μάικλ Τζάκσον για το άλμπουμ *[[Thriller (άλμπουμ)|Thriller]]*. Ο παραγωγός Κουίνσι Τζόουνς ήθελε να συμπεριλάβει ένα τραγούδι Ροκ εντ ρολ, αν και ο Τζάκσον δεν είχε δείξει ενδιαφέρον σε αυτό το είδος μουσικής. Ο Τζάκσον αργότερα δήλωσε, «Ήθελα να γράψω ένα κομμάτι, το οποίο θα ήθελα να αγοράσω αν αγόραζα ένα κομμάτι της ροκ... Με αυτό τον τρόπο το προσέγγισα και ήθελα τα παιδιά να το ευχαριστηθούν - οι μαθητές στα σχολεία και στα κολλέγια». Αφού άκουσε για πρώτη φορά τα ηχογραφημένα φωνητικά, ο Τζόουνς δήλωσε ότι ήταν ακριβώς αυτό που έψαχνε. Ο ροκ κιθαρίστας Έντι Βαν Χέηλεν, πρώτος στη σειρά κιθαρίστας του χαρντ ροκ συγκροτήματος Van Halen, έλαβε την πρόταση να προσθέσει ένα solo κιθάρας.

Όταν αρχικά ήρθε σε επαφή με τον Τζόουνς, ο Βαν Χάλεν νόμιζε ότι λάμβανε μια κλήση φάρσας. Όταν όμως κατάλαβε ότι ήταν αληθινή πρόταση, ο Βαν Χέηλεν ηχογράφησε το solo κιθάρας δωρεάν. «Το έκανα ως χάρη», δήλωσε αργότερα. «Ήμουν απόλυτα ηλίθιος, σύμφωνα με το υπόλοιπο συγκρότημα, τον μάνατζέρ μας και τον υπόλοιπο κόσμο. Δεν χρησιμοποιήθηκα. Ήξερα τι έκανα - δεν κάνω κάτι εκτός και αν θέλω να το κάνω». Ο Βαν Χέηλεν ηχογράφησε το κομμάτι του, μετά την επίσκεψη του Τζόουνς και του Τζάκσον στο σπίτι του μουσικού, όπου του έφεραν μια «εκδοχή σκελετού» για το κομμάτι. Ο Στηβ Λουκάθερ δήλωσε, «αρχικά το λικνίζαμε καθώς ο Έντι εκτέλεσε ένα καλό solo - αλλά ο Κούινσι νόμιζε ότι ήταν πολύ σκληρό. Για το λόγο αυτό, έπρεπε να μειώσουμε τον παραμορφωμένο ήχο της κιθάρας και αυτό ήταν που κυκλοφόρησε». Το τραγούδι ήταν ένα από τα τέσσερα κομμάτια του άλμπουμ *Thriller* που ολοκληρώθηκαν τελευταία. Τα άλλα ήταν το *[[Human Nature (τραγούδι, Μάικλ Τζάκσον)|Human Nature]]*, το *[[P.Y.T. (Pretty Young Thing)]]* και το *The Lady in My Life*.

Στο τραγούδι, ακριβώς πριν ξεκινήσει το solo του Βαν Χέηλεν, ακούγεται ένας θόρυβος που μοιάζει με τον χτύπο μιας πόρτας. Κάποιοι υποστηρίζουν πως αυτό το χτύπημα έγινε από κάποιο άτομο που έμπαινε στο στούντιο ηχογράφησης του Έντι. Άλλοι ισχυρίζονται ότι αυτός ο ήχος ήταν απλά ένα χτύπημα που έδωσε ο μουσικός στην κιθάρα του. Ο ήχος, ωστόσο, ήταν ένα χτύπημα του Τζάκσον στα ντραμς, όπως αναφέρεται στις σημειώσεις του άλμπουμ. Οι στίχοι του *Beat It* μιλούν για την ήττα και το κουράγιο, ενώ έχουν περιγραφεί ως «λυπηρό σχόλιο για την ανθρώπινη φύση». Ο στίχος *don't be a macho man* λέγεται ότι εκφράζει την αποστροφή του Τζάκσον για τη βία, καθώς επίσης ότι αναφέρεται στην κακοποίηση που υπέστη ο Τζάκσον ως παιδί από τον πατέρα του, Τζόσεφ. Το τραγούδι παίζεται στο κλειδί του μικρού Ε σε ένα σχετικά γρήγορο τέμπο 132 κτύπων ανά λεπτό. Στο τραγούδι, το φωνητικό εύρος του Τζάκσον κυμαίνεται μεταξύ B3 και D5.

Τα ντραμς στο τραγούδι παίζονται από τον συνιδρυτή του συγκροτήματος Toto, Τζεφ Πορκάρο.

## Κυκλοφορία και υποδοχή

Το *Beat It* κυκλοφόρησε στις 14 Φεβρουαρίου 1983, μετά τις επιτυχίες των *[[The Girl Is Mine]]* και *[[Billie Jean]]* στα τσαρτ. Ο Φράνκ Ντιλέο, αντιπρόεδρος της Epic Records, έπεισε τον Τζάκσον να κυκλοφορήσει το "Beat It" ενώ το *Billie Jean* κατευθυνόταν προς την 1η θέση. Ο Ντιλέο, ο οποίος θα γινόταν αργότερα μάνατζερ του Τζάκσον, πρόβλεψε ότι και τα δύο τραγούδια θα παρέμεναν στο Top 10 της εβδομάδας την ίδια στιγμή. Το *Billie Jean* έμεινε στην κορυφή του ''Billboard'' Hot 100 για 7 εβδομάδες, πριν χάσει την πρωτιά από το *[[Come On Eileen]]*. Το τραγούδι των Dexys Midnight Runners έμεινε στην 1η θέση για μια εβδομάδα, πριν αντικατασταθεί από το *Beat It*.

Το *Billie Jean* και το *Beat It* βρέθηκαν στο Top 5 την ίδια στιγμή, κάτι που έχουν καταφέρει να κάνουν λίγοι καλλιτέχνες. Το single παρέμεινε στην κορυφή του Hot 100 για 3 εβδομάδες. Το τραγούδι έφθασε επίσης στην 1η θέση του US R&B Singles Chart και στη 14η θέση του *[[Billboard]]* Top Tracks Chart στις ΗΠΑ. Το *Beat It* έφθασε στην 1η θέση στην Ισπανία και στις Κάτω Χώρες (Ολλανδία), στην 3η θέση στο Ηνωμένο Βασίλειο, στο Top 20 στην Αυστραλία, στη Νορβηγία, στην Ιταλία, στη Σουηδία και στην Ελβετία, στην 31η θέση στη Δανία και στη 47η θέση στη Γαλλία.

Σε άρθρο του *[[Rolling Stone]]*, ο Κριστοφέρ Κοννέλι περιγράφει το *Beat It* ως το καλύτερο κομμάτι του άλμπουμ *Thriller*, προσθέτοντας ότι «δεν είναι καθόλου κομμάτι της disco». Σημείωσε για το «ικανό χορευτικό κομμάτι», «η φωνή του Τζάκσον πετά στα ύψη σε όλη τη μελωδία, ο Έντι Βαν Χάλεν κάνει check-in με ένα solo κιθάρας, ενώ εσύ μπορείς να χτίσεις ένα συνεδριακό κέντρο στο backbeat». Ο Στέφεν Τόμας Έρλεβαϊν, του Allmusic, δήλωσε ότι το τραγούδι είναι «σκληρό» και «τρομακτικό». Ο Ρόμπερτ Κριστγκάου ισχυρίστηκε ότι το κομμάτι, στο οποίο ο Έντι Βαν Χάλεν «διευθύνει τη βραδιά του στην υπηρεσία του antimacho», είναι ο «θρίαμβος και το θρίλερ». Το Slant Magazine παρατήρησε ότι το τραγούδι έχει «ασυνήθιστο χαριεντισμό με το ιδίωμα της ροκ». Το *[[Stylus Magazine|Stylus]]* εξέφρασε την έκπληξη του για το γεγονός ότι ο Βαν Χάλεν εκτέλεσε ένα ροκ solo κιθάρας σε τραγούδι της R&B. Το κομμάτι επίσης έλαβε επαίνους από τον βιογράφο Τ. Ράντι Ταραμπορρέλλι, ο οποίος δήλωσε ότι το κομμάτι ήταν «θορυβώδες».

Το *Beat It* έχει λάβει αρκετά βραβεία. Στην τελετή των βραβείων Γκράμι του 1984, το τραγούδι έδωσε στον Τζάκσον 2 από τα 8 Γκράμι που κέρδισε εκείνη τη χρονιά - στις κατηγορίες *Καλύτερη Εγραφή της Χρονιάς* και *Καλύτερη Ροκ Φωνητική Ερμηνεία*. Το κομμάτι έλαβε το βραβείο Billboard Music στην κατηγορία *Αγαπημένο Dance/Disco 12" LP* το 1983. Το single έγινε χρυσό, λίγους μήνες μετά την κυκλοφορία του, για πωλήσεις τουλάχιστον ενός εκατομμυρίου αντιτύπων. Το 1989, έγινε πλατινένιο στις ΗΠΑ, καθώς οι αναθεωρημένες πωλήσεις ξεπέρασαν το ένα εκατομμύριο. Ο συνολικός αριθμών των ψηφιακών πωλήσεων στις ΗΠΑ, έως τον Σεπτέμβριο του 2010, ανέρχεται στα 1.649.000 δολάρια.

## Μουσικό βίντεο
thumb|Ο Τζάκσον στο μουσικό βίντεο για το ''Beat It''

Το μουσικό βίντεο για το *Beat It* βοήθησε να γίνει ο Τζάκσον παγκόσμιο είδωλο της ποπ. Στο βίντεο γίνεται η πρώτη μεταχείριση μαύρων νέων και δρόμων από τον Τζάκσον. Και το *Beat It* και το *[[Michael Jackson's Thriller|Thriller]]* είναι αξιοσημείωτα για τη «μαζική χορογραφία» των συγχρονισμένων χορευτών, ένα σήμα κατατεθέν του Τζάκσον.

Το βίντεο σκηνοθετήθηκε από τον Μπoμπ Γκιράλντι, με παραγωγούς τους Άντονι Πάιν και Μάρι Μ. Ενσάιν με τη βοήθεια της GASP! Productions, και χορογραφήθηκε από τον Μάικλ Πέτερς, ο οποίος επίσης συμμετείχε, μαζί με τον Βίνσεντ Πάτερσον, ως έναν από τους κύριους χορευτές. Σε αντίθεση με άλλες πηγές που το αναφέρουν, ο Τζάκσον δεν συμμετείχε στη δημιουργία της χορογραφίας. Ο Τζάκσον ζήτησε από τον Γκιράλντι, ο οποίος ήταν εμπορικός διευθυντής αλλά όχι διευθυντής μουσικών βίντεο, να φτιάξει το σενάριο για το βίντεο του *Beat It* επειδή του άρεσε το διαφημιστικό που είχε διευθύνει ο Γκιράλντι για τη WLS-TV στο Σικάγο, για ένα παντρεμένο ζευγάρι δύο γέρων τυφλών ανθρώπων, οι οποίοι αντί να φύγουν από μια υποβαθμισμένη συνοικία, την οποία άλλοι λευκοί εγκατέλειψαν, έμειναν και δημιούργησαν ένα κόμμα για τα παιδιά της περιοχής. Σε αντίθεση με τη λαϊκή γνώμη, το βίντεο δεν επηρεάστηκε από το μιούζικαλ *[[West Side Story]]* - στην πραγματικότητα επηρεάστηκε από την παιδική ηλικία του Γκιράλντι στο Πάτερσον του Νιου Τζέρσεϊ.

Το βίντεο, το οποίο κόστισε στον Τζάκσον 150.000 δολάρια, καθώς η CBS αρνήθηκε να το χρηματοδοτήσει, γυρίστηκε στο Skid Row του Λος Άντζελες - κυρίως στη East 5th Street — γύρω στις 9 Μαρτίου 1983. Για να προσθέσει αυθεντικότητα στην παραγωγή, αλλά και για να φέρει ειρήνη μεταξύ τους, ο Τζάκσον είχε την ιδέα να συμπεριληφθούν μέλη των συμμοριών των Crips και των Bloods. Μαζί με τα 80 μέλη των συμμοριών, το βίντεο, το οποίο έδωσε πολλές ευκαιρίες για δουλειά στους χορευτές στις ΗΠΑ, επίσης έχει 18 επαγγελματίες χορευτές και 4 χορευτές του break dance. Εκτός από τους Τζάκσον, Πέτερς και Βίνσεντ Πέτερσον, το καστ συμπεριλαμβάνει τους Μάικλ ΝτεΛορένζο, Στόνι Τζάκσον, Τράσι Γκάνς, Τόνι Φίλντς, Πέτερ Τράμμ, Ρικ Στόουν και Τσέριλ Σόνγκ.

Το βίντεο έκανε την παγκόσμια πρεμιέρα του στο MTV στις 31 Μαρτίου 1983 αν και ούτε το *Beat It* ούτε το *Billie Jean* ήταν, όπως πολλές φορές είχε ισχυρισθεί, το πρώτο μουσικό βίντεο ενός Αφροαμερικανού καλλιτέχνη στο MTV. Λίγο μετά την πρεμιέρα του, το βίντεο παιζόταν σε άλλα προγράμματα για βίντεο όπως το *Video Soul* του καναλιού BET, το *[[Night Tracks]]* του καναλιού SuperStation WTBS και το *[[Friday Night Videos]]* του καναλιού NBC. Στην πραγματικότητα, το *Beat It* ήταν το πρώτο βίντεο που δημοσιεύθηκε στην πρώτη εκπομπή του τελευταίου προγράμματος, στις 29 Ιουλίου 1983.

Το βίντεο αρχίζει με τα νέα για μια μάχη που κυκλοφορούν σε ένα μικροεστιατόριο. Η σκηνή επαναλαμβάνεται σε μια αίθουσα μπιλιάρδου, από όπου μέλη συμμοριών φθάνουν με τα πόδια, με περονοφόρο και με υπονόμους. Η κάμερα μεταφέρεται σε άλλο μέρος, όπου βρίσκεται ο Τζάκσον ξαπλωμένος σε ένα κρεβάτι, ενώ σκέφτεται την παράλογη βία. Ο τραγουδιστής φεύγει από το δωμάτιο αφού ακούει την αναταραχή που προκαλούν οι αντιμαχόμενες συμμορίες. Φορώντας ένα κόκκινο σακάκι, ο Τζάκσον χορεύει στον δρόμο για το μικροεστιατόριο και στην αίθουσα μπιλιάρδου, πριν τη μάχη. Φθάνοντας στη σκηνή, όπου αρχίζει μια μονομαχία με μαχαίρια μεταξύ των δύο αρχηγών, ο τραγουδιστής σταμάτα τη μάχη και αρχίζει μαζικός χορός. Το βίντεο τελειώνει με τα άλλα μέλη των συμμοριών να χορεύουν, συμφωνώντας ότι η βία δεν είναι η λύση στα προβλήματα τους.

Το βίντεο έλαβε διάφορα βραβεία. Έλαβε 2 American Music Awards στις κατηγορίες Αγαπημένο Ποπ/Ροκ Βίντεο (Favorite Pop/Rock Video) και Αγαπημένο Soul Βίντεο (Favorite Soul Video). Το βίντεο έλαβε 1 Black Gold Awards στην κατηγορία Best Video Performance (Καλύτερη Εμφάνιση σε Βίντεο). Το *Billboard* Video Awards έδωσε στο βίντεο 7 βραβεία - στις κατηγορίες Καλύτερο Συνολικά Βίντεο Κλιπ (Best Overall Video Clip), Καλύτερη Εμφάνιση από Αρσενικό Καλλιτέχνη (Best Performance by a Male Artist), Καλύτερη Χρήση του Βίντεο για να Ενισχύσει ένα Τραγούδι (Best Use of Video to Enhance a Song), Καλύτερη Χρήση του Βίντεο για να Ενισχύσει την Εικόνα ενός Καλλιτέχνη (Best Use of Video to Enhance an Artist's Image), Καλύτερη Χορεογραφία (Best Choreography), Καλύτερο Συνολικά Βίντεο (Best Overall Video) και Καλύτερο Dance/Disco 12" (Best Dance/Disco 12"). Η ταινία μικρού μήκους έλαβε την 1η θέση σε ψηφοφορία κριτικών και αναγνώστων του *Rolling Stone*. Το βίντεο συμπεριλήφθηκε στην Αίθουσα Δόξας του Παραγωγού Μουσικού Βίντεο (Music Video Producer's Hall of Fame).

Το μουσικό βίντεο εμφανίζεται στα παρακάτω βίντεο άλμπουμ: *[[Video Greatest Hits – HIStory]]*, *[[HIStory on Film, Volume II]]*, *[[Number Ones (βίντεο)|Number Ones]]*, στο έξτρα DVD του *[[Thriller 25]]* και στο *[[Michael Jackson's Vision]]*.

## Ζωντανές εμφανίσεις

Στις 4 Ιουλίου 1984, ο Τζάκσον εκτέλεσε το *Beat It* κατά τη διάρκεια της περιοδείας *[[Victory Tour (περιοδεία, Τζάκσον)|Victory Tour]]*, των Τζάκσον 5. Στη σκηνή εμφανίστηκε και ο Έντι Βαν Χάλεν. Το τραγούδι έγινε ένα από τα πιο σημαντικά κομμάτια του Τζάκσον, καθώς εκτελέστηκε σε όλες τις παγκόσμιες περιοδείες του - *[[Bad World Tour|Bad]]*, *[[Dangerous World Tour|Dangerous]]* και *[[HIStory World Tour|HIStory]]*. Η εκτέλεση του *Beat It* την 1 Οκτωβρίου 1992, κατά τη διάρκεια του Dangerous Tour, συμπεριλήφθηκε στο *[[Michael Jackson: The Ultimate Collection]]*. Το DVD αργότερα κυκλοφόρησε ως *[[Live in Bucharest: The Dangerous Tour]]*. Ο Τζάκσον επίσης εκτέλεσε το κομμάτι στο *[[Michael Jackson: 30th Anniversary Special]]*, μια συναυλία για τα 30 χρόνια solo καριέρας του. Ο Slash ήταν ο guest κιθαρίστας του κομματιού.
Από τις καλύτερες στιγμές των συναυλίων του Τζάκσον είναι ότι η εκτέλεση του *Beat It* γίνεται καθώς ο ίδιος βρίσκεται σε γερανό (κάτι που θα κάνει αργότερα και για το Earth Song στο *[[HIStory Tour]]*). Το *Beat It* είναι κομμάτι, που μαζί με τα τραγούδια *[[Thriller (τραγούδι)|Thriller]]*, *[[Wanna Be Startin' Somethin']]* και *[[Billie Jean]]*, το οποιό ο Τζάκσον εκτέλεσε σε όλες τις περιοδείες του. Το τραγούδι ήταν προγραμματισμένο να εκτελεστεί και στην περιοδεία This Is It, η οποία ακυρώθηκε λόγω του ξαφνικού θανάτου του Τζάκσον.

## [[Michael Jackson: The Experience]]

Το τραγούδι εμφανίζεται επίσης στο χορευτικό παιχνίδι *Michael Jackson: The Experience*.

## Κληρονομιά

Το *Beat It* αναφέρεται ως ένα από τα πιο επιτυχημένα, αναγνωρισμένα, βραβευμένα τραγούδια στην ιστορία της ποπ μουσικής- και το τραγούδι και το βίντεο είχαν μεγάλο αντίκτυπο στην ποπ κουλτούρα. Το τραγούδι θεωρείται ως «πρωτοπόρο» στη μαύρη ροκ μουσική, και θεωρείται ακρογωνιαίος λίθος του άλμπουμ *Thriller*. Ο Έντι Βαν Χέηλεν έλαβε επαίνους για το όπως θεωρείται από μερικούς «καλύτερο solo κιθάρας», βοηθώντας το *Beat It* να γίνει ένα από τα καλύτερα σε πωλήσεις singles όλων των εποχών.

Λίγο μετά την κυκλοφορία του, το *Beat It* συμπεριλήφθηκε στην εκστρατεία κατά του ποτού από την Εθνική Επιτροπή Ασφαλείας των ΗΠΑ, *Drinking and Driving Can Kill a Friendship* (Το Ποτό και η Οδήγηση Μπορούν να Σκοτώσουν μια Φιλία). Το τραγούδι συμπεριλήφθηκε και στο άλμπουμ που συνοδεύει την εκστρατεία. Ο Τζάκσον έλαβε ένα βραβείο από τον Πρόεδρο Ρόναλντ Ρήγκαν στον Λευκό Οίκο, ως αναγνώριση για την υποστήριξη που έδειξε στην εκστρατεία. Ο Ρήγκαν δήλωσε ότι ο Τζάκσον ήταν «απόδειξη του τι μπορεί να πετύχει ένα άτομο μέσα από έναν τρόπο ζωής απαλλαγμένο από κατάχρηση αλκοόλ ή ναρκωτικών. Οι νέοι και οι γέροι το σέβονται αυτό. Και αν οι Αμερικανοί ακολουθήσουν το παράδειγμα του, τότε μπορούμε να αντιμετωπίσουμε το πρόβλημα του ποτού και της οδήγησης και να νικήσουμε».

Το *Beat It* θεωρείται το τέταρτο πιο αγαπημένο κομμάτι στον κόσμο, σύμφωνα με έρευνα του 2005 από τη Sony Ericsson. Πάνω από 700.000 άνθρωποι σε 60 διαφορετικές χώρες ψήφισαν τα αγαπημένα τους κομμάτια. Οι ψηφοφόροι του Ηνωμένου Βασιλείου τοποθέτησαν το *[[Billie Jean]]* στην 1η θέση, μπροστά από το *[[Thriller (τραγούδι)|Thriller]]*, με άλλα πέντε τραγούδια του Τζάκσον να λαμβάνουν θέσεις στο Τop ten. Το περιοδικό Rolling Stone τοποθέτησε το *Beat It* στην 337η θέση στον κατάλογο με τα 500 σημαντικότερα τραγούδια όλων των εποχών. Το τραγούδι ακούγεται στις ταινίες *[[Επιστροφή στο Μέλλον 2]]*, *[[Ο Άρχοντας της Πασαρέλας]]* *(Zoolander)* και *[[Undercover Brother]]*. Όταν ξανακυκλοφόρησε, ως μέρος της εκστρατείας **' το 2006, το ''Beat It'' έλαβε τη 15η θέση στο Ηνωμένο Βασίλειο. Το τραγούδι έχει χρησιμοποιηθεί σε τηλεοπτικές διαφημίσεις εταιρειών όπως οι: Budweiser, [[eBay]], [[Burger King]], [[Delta Air Lines]], Juicy Fruit Gum, [[Game Boy]], Coldwell Banker, nPower και [[NFL]]. Στο επεισόδιο ''Face the Music'' του τρίτου κύκλου της σειράς ''[[City Guys]]'', ο Τζαμάλ λέει στον Μπίλι Γουέστ, ''Well Gone Michael Jackson and Beat It'' (στην τελευταία σκηνή). Το ''Beat It'' επίσης εμφανίστηκε στο μουσικό βιντεοπαιχνίδι του 2008, ''Guitar Hero: World Tour'', ως το τελευταίο τραγούδι της φωνητικής καριέρας.

== Κατάλογος κομματιών ==

***12" Maxi (Epic TA 3258)**
# ''Beat It'' – 4:18
# ''Burn This Disco Out'' – 3:38
# ''The Jacksons - Don't Stop 'Til You Get Enough (Live Version)'' – 4:22

***7" Single (Epic A 3184   02)**
# ''Beat It'' – 4:18
# ''Get On The Floor'' – 4:44

***Visionary Single**
CD side:
# ''Beat It'' – 4:17
# ''Beat It (Moby's Sub Mix)'' – 6:11
DVD side:
# ''Beat It (Music Video)'' – 4:56

== Επίσημα remixes ==

# Album Version – 4:18
# Extended Version – 5:41
# Moby's Sub Mix – 6:11

== Προσωπικό ==

* Μάικλ Τζάκσον - Φωνητικά, τύμπανα
* [[Έντι Βαν Χέηλεν]] - Solo κιθάρας
* [[Πωλ Τζάκσον (νεότερος)|Πώλ Τζάκσον]] - Κιθάρα
* [[Στηβ Λουκάθερ]] - Κιθάρα, μπάσο
* [[Στηβ Πορκάρο]] - Συνθεσάιζερ, προγραμματισμός συνθεσάιζερ
* [[Γκρεγκ Φίλλινγκεϊνς]] - Πιάνο, συνθεσάιζερ
* Μπιλ Γουόλφερ - Πληκτρολόγια
* [[Τομ Μπάχλερ]] - Synclavier (είδος πιάνου)
* [[Τζέφ Πορκάρο]] - Ντράμς
* Μάικλ Τζάκσον - Συνθέτης, συμπαραγωγός, διευθέτηση ρυθμού και φωνητικών
* [[Κουίνσι Τζόουνς]] - Παραγωγή, διευθέτηση φωνητικών
* Γκρεγκ Σμιθ - Συνεργία

== Τσαρτ και βραβεία ==




=== Τσαρτ ===




=== Βραβεία ===





== Beat It 2008 ==



Για το ''[[Thriller 25]]'', ο τραγουδιστής των [[The Black Eyed Peas]], [[will.i.am]], έκανε ένα remix του ''Beat It''. Ονόματι ''Beat It 2008'', το τραγούδι είχε επιπλέον φωνητικά από άλλο μέλος των Black Eyed Peas, την [[Fergie (τραγουδίστρια)|Fergie]]. Μετά την κυκλοφορία του, το 2008, το κομμάτι έλαβε τη 26η θέση στην [[Ελβετία]], έφθασε στο Top 50 στη [[Σουηδία]] και στη 65η θέση στην [[Αυστρία]]. Μετά την αναδιατύπωση του ως ''[[Moby]]'s Sub Mix'', κυκλοφόρησε με τα singles ''Jam'' και ''Who Is It'' το 1992, καθώς και με το single ''They Don't Care About Us'' το 1996 (και ξανακυκλοφόρησε ως μέρος της εκστρατείας του Visionary), και ήταν η δεύτερη remix εκδοχή του ''Beat It'' που κυκλοφόρησε επίσημα.

=== Υποδοχή ===

Το ''Beat It 2008'' έλαβε γενικά αρνητικές απόψεις. Ο Ρομπ Σέφφιλντ, του ''Rolling Stone'', ισχυρίστηκε ότι το κομμάτι ήταν «υποψήφιο για τη χειρότερη μουσική στιγμή του έτους». Ο Μπίλ Λάμπ, του [[About.com]], δήλωσε ότι η εκδοχή της Fergie ήταν «ενοχλητική». Το Allmusic κριτίκαρε την Fergie επειδή «παπαγάλιζε τους στίχους του ''Beat It'' όπως τους ηχογράφησε ο Τζάκσον». Η Κελέφα Σανέχ, του ''[[Blender (περιοδικό)|Blender]]'', σημείωσε ότι η τραγουδίστρια των Black Eyed Peas ανταλλάσσει στίχους με τον Τζάκσον. «Γιατί;», απόρησε. Ο Τοντ Γκίλκριστ έμεινε ευχαριστημένος που το remix διατήρησε το «εξαιρετικό solο κιθάρας» του Έντι Βαν Χάλεν, αλλά πρόσθεσε ότι το κομμάτι «κρατά την αμφίβολη τιμή να εμφανίσει τον Τζάκσον για μια φορά αρρενωπό, και μόνο στο πλαίσιο της ερμηνείας της μελωδίας από την Fergie με ύφος σαν αυτό του ''[[Kids Incorporated]]''». Ο Τομ Έβινγκ της [[Pitchfork Media]] παρατήρησε ότι η «νευρική ευλάβεια της Fergie ήταν χάσιμο χρόνου».

=== Τσαρτ ===




=== Πληροφορίες για το remix ===

*Γραμμένο από τον Μάικλ Τζάκσον 
*Ντράμς: will.i.am
*Πληκτρολόγια και συνθεσάιζερ: will.i.am
*Μηχανική: will.i.am και Kerin
*Παραγωγή: Μάικλ Τζάκσον και will.i.am
*Ηχογραφήθηκε τον Νοέμβριο του 2007

== Fall Out Boy ==



Το **Beat It*' είναι μια επανεκτέλεση του αρχικού κομματιού του Μάικλ Τζάκσον από τους Fall Out Boy, και το πρώτο single από το live album, [[Live in Phoenix]],  και κυκλοφόρησε στις 25 Μαρτίου 2008. Το τραγούδι έχει ένα solo κιθάρας από τον [[Τζων Μάγιερ]], το οποίο εκτελείται από τον [[Έντι Βαν Χέηλεν]] στο αρχικό κομμάτι. Στις ΗΠΑ, έφθασε στη 19η θέση στο [[Billboard Hot 100|*Billboard* Hot 100]], και έφθασε στη 21η θέση του *Billboard* [[Pop 100]] Chart.

=== Προϊστορία, ηχογράφηση και κυκλοφορία ===

Στις αρχές του 2008, ανακοινώθηκε ότι το συγκρότημα [[Fall Out Boy]] θα επανεκτελούσε το *Beat It* για το άλμπουμ *Live in Phoenix*, μετά την επανεκτέλεση των [[Pierce the Veil]], το 2007. Το συγκρότημα εκτέλεσε το τραγούδι σε χώρους όπως το [[Coors Amphitheatre]] και σε φεστιβάλ όπως το [[Carling Weekend]] στο [[Λίντς]]. Ο μπασίστας [[Πητ Βεντζ]], ο οποίος ισχυρίζεται ότι έχει ιδεοληψία με τον Τζάκσον, δήλωσε ότι πριν ηχογραφήσει το κομμάτι, θα δει μόνο το *Moonwalker*. Επίσης ανακοινώθηκε ότι ο [[Τζων Μάγιερ]] θα προσθέσει το solo κιθάρας που εκτελέστηκε από τον Έντι Βαν Χάλεν στο αρχικό κομμάτι.

Ο κύριος τραγουδιστής του συγκροτήματος, [[Πάτρικ Σταμπ]], δήλωσε ότι το συγκρότημα δεν σχεδίαζε να επανεκτελέσει το κομμάτι. «Βασικά, άρχιζα να το παίζω σε sound-check μια μέρα, και τότε αρχίσαμε να το παίζουμε, και τότε το εκτελέσαμε ζωντανά, και τότε το ηχογραφήσαμε και το συμπεριλάβαμε στο DVD». Ο Πητ Βεντζ πρόσθεσε ότι το συγκρότημα δεν σχεδίαζε να το κυκλοφορήσει καν ως single. «το *Beat It* έμοιαζε με κομμάτι που θα ήταν δροσερό και που θα μπορούσαμε να κάνουμε δικό μας», πρόσθεσε. Έχοντας ξοδέψει χρόνο ψάχνοντας για κιθαρίστα, ο Βεντζ πρότεινε τον Τζων Μάγιερ για να προσθέσει το solo κιθάρας. «Προσπαθούσαμε να σκεφθούμε ποιος σύγχρονος κιθαρίστας μπορεί να μείνει ως μύθος», σημείωσε αργότερα.

Μετά την κυκλοφορία του ως single τον Απρίλιο του 2008, η εκδοχή των Fall Out Boy έλαβε θέση στο  [[iTunes]]' Top 10 Chart. Το τραγούδι έλαβε τη 13η θέση στην Αυστραλία και στη 14η θέση στη Νέα Ζηλανδία. Το κομμάτι έφθασε στη 75η θέση στην Αυστρία και στη 98η θέση στην Ολλανδία. Η *The Times* ισχυρίστηκε ότι η επανεκτέλεση ήταν «άσκοπη».

=== Μουσικό βίντεο ===

Το μουσικό βίντεο για την εκδοχή των Fall Out Boy διευθύνθηκε από τον [[Σέιν Ντρέικ]], και έγινε προς τιμή του Τζάκσον. «Νομίζω ότι όταν κάνεις επανεκτέλεση κομματιού του Μάικλ Τζάκσον, υπάρχει η προσδοκία ότι θα κάνεις ένα βίντεο όπως ο Μάικλ Τζάκσον», δήλωσε ο Σταμπ. «Ότι αποφασίσαμε να κάνουμε ήταν εμπνευσμένο από τον Μάικλ Τζάκσον και την μυθολογία γύρω του. Υπάρχουν πολλές εικόνες και παραπομπές για μας, αλλά σε κάποιο σημείο, δεν είναι ένα από τα βίντεο του. Είναι σαν όλα τα βίντεο του, αλλά με προϋπολογισμό των Fall Out Boy, άρα δεν είναι τόσο φανταστικό». Τα κοστούμια για το βίντεο μοιάζουν με αυτά του αρχικού. «Το κοστούμι μού μοιάζει με αυτό των χορευτών στο αρχικό βίντεο του Μάικλ Τζάκσον, όπως αυτού που παίζει τον αντίπαλο χορευτή», δήλωσε ο Βεντζ κατά τα γυρίσματα του βίντεο. Το μουσικό βίντεο έχει πολλές καμεές, συμπεριλαμβανομένου μαθημάτων καράτε/χορού που δόθηκε από τους [[Τόνι Χαλ]], [[Ντόναλντ Φάισον]] και [[Τζόελ Ντάβιντ Μουρ]], που ντύθηκαν όπως ο Μάικλ Τζάκσον. Η ταινία μικρού μήκους έλαβε υποψηφιότητα για [[MTV Video Music Award]] στην κατηγορία Best Rock Video.

=== Τσαρτ ===



== Επανεκτελέσεις ==

* Το 1984, ο [["Weird Al" Yankovic]] κυκλοφόρησε το κομμάτι-παρωδία *Eat It* Ο Γιάνκοβιτς ηχογράφησε το κομμάτι με άδεια του Τζάκσον. Το μουσικό βίντεο χλεύαζε το αρχικό βίντεο του *Beat It*, με τον Γιάνκοβιτς να μιμείται τις χορευτικές κινήσεις του Τζάκσον, αλλά με αδέξιο τρόπο. Ο Τζάκσον έλαβε δικαιώματα από τον Γιάνκοβιτς, λόγω της έντονης ομοιότητας των δύο μουσικών βίντεο.
* Ένα remix του *2 Bad*, το οποίο κυκλοφόρησε στο *Blood on the Dance Floor: HIStory in the Mix*, περιέχει μια επανεκτέλεση του *Beat It* καθώς και ραπ από τον [[Τζων Φορτέ]] και solo κιθάρας από τον Βίκλεφ Τζίν.
* Οι [[Alvin and the Chipmunks]] εκτέλεσαν το κομμάτι σε επεισόδιο της *ομώνυμης σειράς*. Αργότερα ηχογράφησαν ένα remix 90 δευτερολέπτων για το *Rockin' Through the Decades*.
* Το συγκρότημα [[Metallica]] εκτέλεσε μια μονόλεπτη εκδοχή του κομματιού στα MTV Video Music Awards το 2003 και στο [[Sonisphere Festival]] του 2009.
* Το 2004, οι [[Ούβ Σχμίντ|Señor Coconut and His Orchestra]] κυκλοφόρησαν μια λατινική εκδοχή του *Beat It*.
* Το ιταλικό συγκρότημα [[Raintime]] επανεκτέλεσε το κομμάτι για το άλμπουμ *Flies & Lies*.
* Ο [[Ραχσάν Πάττερσον]] εκτέλεσε το κομμάτι στο πρώτο επεισόδιο της πρώτης χρονιάς του [[Kids Incorporated]].
* Το συγκρότημα [[Pierce The Veil]] επανεκτέλεσε το κομμάτι και το κυκλοφόρησε ως ένα [[iTunes]] Bonus Track για το άλμπουμ *A Flair For The Dramatic*.
* Οι [[Pomplamoose]] επανεκτέλεσαν το κομμάτι στο κανάλι τους στο YouTube (PomplamooseMusic).
* Η [[Wing (τραγουδίστρια)|Wing]] εκτέλεσε το κομμάτι για το άλμπουμ *Beat It*.
* Ο Σουηδός κιθαρίστας [[Ύνγκι Μάλμστιν]] εκτέλεσε το κομμάτι για το άλμπουμ [[High Impact (άλμπουμ, Ύνγκι Μάλμστιν)|High Impact]].
* Το συγκρότημα Blood On The Dance Floor επανεκτέλεσε το κομμάτι το 2008, παρόλο αυτά η εκδοχή τους δεν εκδόθηκε ως single και δεν κυκλοφόρησε σε άλμπουμ.

== Παραπομπές ==
<references />

== Βιβλιογραφία ==
*
*
*
*
*
*
*George, Nelson (2004). *Michael Jackson: The Ultimate Collection'' booklet. Sony BMG.
*
*
*
*

Κατηγορία:Τραγούδια του Μάικλ Τζάκσον
Κατηγορία:Τραγούδια του 1982
Κατηγορία:Singles του 1983
Κατηγορία:Singles της Epic Records
Κατηγορία:Dance-rock τραγούδια
Κατηγορία:Νούμερο 1 singles στα Billboard Hot 100